Herreritu

El herreritu [hereˈɾitʊ]  (nom. ofic. Cyanistes caeruleus) es una especii d'avi dela familia delos páridus, chiquinu, peru de grandi coloríu. Está mu destendía por Uropa i Orienti Mediu.

 Sinonimia 
El nombri de herreritu es el corrienti pa esti páxaru, enque angunus puebrus llaman herreritu tamién al chichipán, por causa del espetu comparanti. Tamién se conoci comu herrerichi.

 Morfología 
Cabeça del herreritu|left|frameless
Midi unus 11,5 dendi el picu ata'l rabu. Tien las alas i el rabu de colol azul cobaltu huerti, la parti baxera amarillina, los carrillus brancus con una listina negra en el oju i arroeandu el celebru. La espalda es de colol verduciu.

No se destaca muchu el machu dela hembra, desquitandu que'l machu tien la lista que arroea el pescueçu más ancha.

 Esparramamientu 
Esta avi abiti por quasi que toa Uropa, allegandu ata el Caspiu, Turquía, Armenia, Georgia i Azerbaiyán. Ena península Ibérica es mu corrienti de vé-lu.

 Comportamientu 
Vivi en bosquis caducifolius i variaus, enque son mu corrientis en enzinaris, monti i rastrojeras. En sitius urbanus tamién puein vel-si velaí en parquis i jardinis.

 Subespeciis 
Se conocin velaquí estas subespeciis:
    C. c. balearicus, Balearis (Mallorca).
    C. c. caeruleus, norti d'España, Sicilia, norti de Turquía i los Uralis.
    C. c. calamensis, Grecia.
    C. c. obscurus, Islas Británicas.
    C. c. ogilastrae, Portugal, sul d'España, Córcega i Cerdeña.
    C. c. orientalis, Russia de ponienti.
    C. c. persicus, suloeste d'Irán.
    C. c. raddei, norti d'Irán.
    C. c. satunini, Península de Crimea, Cáucasu, noroesti d'Irán  i Turquía.

Categoría:Avis